Република Сръбска
Република Сръбска (), съкратено Сръбска (), е една от двете съставни части на Босна и Херцеговина. Възниква в хода на войната в бившата югорепублика и е утвърдена с Дейтънското споразумение. От 1998 г. официално седалище на Република Сръбска е град Баня Лука.

История 

В резултат на войната между Съюзна Република Югославия и Босна и Херцеговина се формира Република Српска. Това е район представляващ половината от територията на Босна и Херцеговина в който се намират про-югославските военни сили по време на войната. Населението в този район също се определя като про-югославско и категорично подкрепя действията на президента на Съюзна Република Югославия – Слободан Милошевич.

Население 

Република Сръбска има 1 218 107 жители, от които сърбите са 82,22%. Освен тях в републиката живеят босненци, хървати и цигани. Забелязва се тенденция за повишаване на сръбското население за сметка на хърватското и босненското, които са намалели по време и след гражданската война в страната.

География 

Според Дейтънското споразумение Република Сръбска обхваща точно 49% от територията на Босна и Херцеговина или около 25 053 km². В териториален аспект републиката е разделена на две части – една част в северозападна Босна с най-голям град Баня Лука и втора част в Източна Босна. Между тези две части се намира т.нар. Дистрикт Бръчко, който е под международен контрол.

Административно деление 

Дистрикт Бръчко дели територията на Република Сръбска на западен и източен дял. В западния дял се намират части от географските региони, познати като Босненска Крайна и Посавието, докато в източния дял се намират Семберия, Романия, Източна Херцеговина и босненската част от Подринието с планините Майевица и Маглич.

Западният дял на Република Сръбска обхваща първите два региона, а източният дял – останалите пет.

Република Сръбска се подразделя на 7 региона:

 Баня Лука
 Добой
 Биелина
 Зворник
 Сараевско-романийски
 Фоча
 Требине или Източна Херцеговина

Градове в Република Сръбска 

 Баня Лука: 199 191
 Биелина: 125 753
 Приедор: 105 543
 Източно Сараево: 98 489
 Добой: 80 944
 Градишка: 80 944
 Зворник: 51 996
 Теслич: 49 300
 Требине: 47 385
 Пърнявор: 46 894
 Дервента: 43 500
 Фоча: 40 810 (2013)

Икономика

Галерия

Външни препратки 
 Интернет портал на Република Сръбска  
 Официален сайт на правителството 
 Официален сайт на президента 
 Официален сайт на народното събрание